אקירה יושיזאווה

אקירה יושיזאווה (ביפנית: 吉澤 章 ; 14 במרץ 1911 - 14 במרץ 2005) נחשב לגדול אמני האוריגמי.

ביוגרפיה
יושיזאווה נולד למשפחה של חקלאים ביפן. בגיל 13 עבר לטוקיו ועבד כפועל במפעל ובמקביל למד והפך לשרטט טכני, תוך שימוש באוריגמי היפני המסורתי כדי להבין ולפתור בעיות גאומטריות. בשנת 1937 הוא עזב את עבודתו במפעל למען העיסוק באומנות האוריגמי וזכה להכרה ראשונית בתחום. 

בשנת 1954 פרסם שיטה לרישום תהליכי הקיפול באוריגמי אשר גרמה למהפכה בתחום והפכה לסטנדרט. לאחר פרסום הספר יושיזאווה הקים את המרכז הבינלאומי לאוריגמי בטוקיו ויצא לסדרה של תצוגות בעולם כולו אשר גרמו לפרסום האוריגמי במערב ולפריחתו בעולם.

יושיזאווה המציא מעל ל-50,000 דגמי אוריגמי חדשים, שיטות חדשניות לקיפול ואף שיטות חדשות לייצור נייר המתאים יותר לאוריגמי. יצירותיו מזוהות בעיקר עם סוגת הקיפול הרטוב, שהיא שיטת לגימור הקיפולים, על ידי הרטבת הנייר. והוא בין האבות המייסדים שלה. 

יושיזאווה זכה בפרסים רבים, נבחר לאיש  השנה של הניו יורק טיימס ואף קיבל ב-1983 תואר חברות במסדר השמש העולה מאת הקיסר היפני.

נפטר ביום הולדתו ה-94 בשנת 2005.

קישורים חיצוניים

 על חייו של יושיזאווה בלונדון טיימס
 מאמרים על יושיזאווה בניו יורק טיימס

ערכים שבהם תבנית בריטניקה אינה מתאימה
אוריגמי
יפנים
מקבלי עיטור מסדר השמש העולה
יפנים שנולדו ב-1911
יפנים שנפטרו ב-2005